
PHAEFATIO 


Studiis  Academicis  'peractis  ultimum  jam  mihi 
restat  officium,  ut  de  argumento  quodam  legi  sa- 
tisfaciendi causa  verba  faciam. 

Quem  in  finem  de  Cartilaginum  articularium 
mutationibus  ex  morbis  disserere  mihi  proposui. 
Erunt  forsan  qui  mirentur  me  de  argumento 
scripsisse , quod  potius  a viro  experto  esset  trac- 
tandum. Persuasum  vei'o  sit  illis , me  tantum^ea 
collegisse , quae  artis  periti  experientia  duce  do- 
cuerunt , additis  inprimis  quae  mihi , sua  qua 
est  humanitate  communicavit  Promotor  aestuma- 
tis simus. 

Priusquam  autem  huic  praefationi  finem  im- 
ponam , vobis  viri  Cl.  praeceptores  aestumatissi- 
mi , et  prae  ceteris  vobis  viri  Cl.  s.  e.  stratwgh  , 

A.  A.  SEBASTIAN  et  J.  BAART  DE  LA  FAILLE,  quorum 


egregia  institutione  in  re  medica  mihi  frui  con- 
tigit , accepta  grato  animo  refero. 

Ex  intimo  animo  inprimis  tibi  Promotor  Cl. 
a.  a.  sebastian propter  innumera  in  me  collatu 
beneficia  gratias  ago  habeoque.  Benevolentiae 


tuae,  familiaritatis  atque  summi  in  hacce  dis- 
sertatione conscribenda  auxilii , ad  ultimum  vi- 
tae stadium  me  memorem  fore  profiteor. 

Ingratus  forem , nisi  tui  quoque  mentionen 
facerem  vir  Cl.  n.  c.  van  hall,  cujus  amicitiae 
et  familiaritatis,  quibus  usus  sum , gratissima 
semper  erit  recordatio. 

Vobis  quoque  viri  Cl.  c.  b.  tilanus  et  c.  c.  b. 
suringar  propter  opportunitatem  mihi  lubenter 
ac  benevole  semper  datam,  aegros  visitandi  in 
Nosocomio  Amstelodamensi , nec  non  propter  corv~ 
silia  nunquam  denegata  et  amicitiae  testimonia, 
publice  hic  gratum  obtestor  animum,  atque  in 
posterum  me  vobis  commendo. 

Nec  minus  vobis  etiam  viri  Cl.  f.  van  der 
breggen  et  w.  vrolik  gratum  sensum  declaro , 
qui  vestrae  librorum  collectionis  usum,  ad  hanc 
dissertationem  elaborandam  haud  mihi  denegas- 
tis. 

Deus  vos  omnes  in  patriae  et  literarum  salu- 
• tem  quam  diutissime  incolumes  servet. 

Studiorum  tandem  castrorumque  socii!  vos  ut 
commemorem  restat!  Vivatis  felices,  vivatis 
jucundi,  nec  dubitetis  me  vestrae  amicitiae  um - 
quam  obliturum  esse. 


DISSERTATIO 

MEDICA  IXAVGVHALIS , 


DE 


CARTILAGINUM  ARTICULARIUM  EX  MOR- 
BIS MUTATIONE. 


Cartilagines  sunt  partes  animales,  colore  albo 
vel  coeruleo  , durae  , glabrae , valde  elasticae  , 
nullam  visibilem  telam  cellulosam  in  sua  sub- 
stantia continentes. 

Plerumque  tres  Cartilaginum  species  nume- 
rantur , quarum ; 

Ia.  Cartilagines  stricte  dictas  comprehendit , 
scilicet  cartilagines  auris  externae, 

„ nasi , 

,,  palpebrarum , 

„ tubae  Eustachii, 

„ laryngis , 

„ asperae  arteriae , 

„ costarum, 

,,  processus  ensiformis  sterni , 

„ articulares  sive  eas  quae 

ossium  extremitates  incru- 
stant , 

„ trochlearum  in  articulis  di- 

gitorum. 

IIa.  Continet  cartilagines  ligamentosas , scu 
fibrosas. 

i 

Illa.  Species  est  Cartilago,  quae  cum  prin- 
cipiis terreis  ossa  constituere  dicitur. 

Multi  medici  cartilaginum  duo  genera  distin- 
guunt , atque  harum  alias  permanentes  appel- 
lant , alias  temporarias.  Ad  temporarias  car- 
tilagines eas  referunt,  quae  in  fetu  et  homine 
nondum  adulto  ossium  locum  occupant , ad 


permanentes  vero  reliquas  omnes.  Tamen  in 
iis  quoque  cartilaginibus , quae  permanentes 
dicuntur,  osteogenesis  haud  raro  deprehendi- 
tur , quod  probatur  exemplo  cartilaginum  la- 
ryngis et  costarum. 

Inter  singulas  cartilagines  discrimina  mulla 
occurrunt , sed  nullum  majus  evidentiusque 
quam  quod  inter  cartilagines  stricte  dictas  ct 
ligamentosas  intercedit ; hinc  etiam  has  in  hae 
dissertatione  totas  omittemus. 

Jam  ergo , si  cartilagines  ligamentosas  exci- 
pias , reliquas  ita  possumus  definire , ut  sint 

partes  animales,  colore  albo  - coeruleo , durae, 

/ 

glabrae , valde  elasticae , structura  uniformi , 
nullam  visibilem  telam  cellulosam  nullasquc 
visibiles  fibras  exhibentes.  Quae  definitio  tota 
consentit  in  cartilagines  stricte  dictas.  Quod 
attinet  ad  cartilaginem  quae  cum  princi- 
piis terreis  ossa  constituere  dicitur,  haec 
vix  pro  cartilagine  haberi  potest  , quum  edu- 
cta ex  ossibus  facile  coquendo  solvatur , sed 
cartilagines  stricte  dictae  solubiles  non  sunt. 

Quum  jam  in  hac  dissertatione  disserere  ve- 
lim de  iis  cartilaginibus,  quae  ossium  extre- 
mitates in  articulis  obtegunt  , ct  ad  cartila- 
gines stricte  dictas  pertinent,  non  inutile  duxi. 

antea  breviter  proprietates  exponere  quae  uni- 
verse ad  lianc  cartilaginum  classem,  et  in 
specie  ad  articulares  cartilagines  in  sano  statu 
pertineant. 


PARS  PHYSIOLOGICA. 


DE  CARTILAGINIBUS  STRICTE  DICTIS  UNIVERSE  , 
ET  DE  CARTILAGINIBUS  ARTICULARIBUS  IN 
SPECIE. 


Simplex  primo  intuitu  substantia  videtur  car- 
tilaginum , verum  si  apte  praeparentur , fibrosa 
vel  laminis  confecta  cernitur  quae  simplex 
antea  videbatur  structura.  Cartilagines  costa- 
rum laminis  constare  videntur ; certe  heris- 
sant  (1)  eas  diu  maceratas  dehiscentes  in  lami- 
nas vidit  ovali  figura.  Fibrosa  autem  structura 
reliquis  cartilaginibus  competit,  ut  a Cl.  hun- 


(1)  Sur  la  structure  des  cartilagcs  des  cotes  de 
f homme  et  du  cheval , in  Metn.  de  Vacad.  roy.  des 
Se.  de  Paris,  1748,  p.  355.  — Froriep’s  Bihliolhck 
(iir  vcrgleichende  Anatomic,  B.  I,  S.  350. 

tero  (2)  primo  observatum  fuit.  Fibrae  caetc- 
roquin  brevissimae  ab  una  cartilaginis  facie  ad 
alteram  procedunt.  Num  omnes  verae  cartila- 
gines his  fibris  confectae  sint , nondum  con- 
stat 5 quum  nec  in  cartilagine  temporaria  nec 
> 

in  laryngis  cartilaginibus  inveniantur , fortasse 
fibrosa  illa  structura  potissimum  ad  eas  tan- 
tum cartilagines  pertinet,  quae  nunquam  vel 
raro  ossescunt ; profecto  fibrosa  structura  ad 
hoc  usque  tempus  in  cartilaginibus  articulari- 
bus observata  est,  ut  et  in  cartilagine  auris 

externae,  nasi  et  annulorum  asperae  arteriae, 

% 

quarum  tres  priores  nunquam  ossescunt  et  an- 
nuli  tracheales  raro. 

Figura  cartilaginum  differt.  Temporariae 
cartilagines  eandem  quam  ossa  futura  habent 
figuram ; permanentes  plurimae  latae  magis 
longaeque  , quam  crassae  sunt.  Articulares 
earadem  exhibent  figuram , quam  ossium  ex- 
tremitates quae  articulos  constituunt. 

Universe  cartilagines  versus  ambitum  suum 
non  eandem  crassiticm  exhibent,  quam  in 
media  sua  parte ; ita  articulares  illae  quae  os- 


(2)  In  Philosop/i.  Transact.  for  the  Year  1752, 
p.  171.' 

sium  capita  obtegunt,  versus  ambitum  extenu- 
antur magis , sed  quae  cavitates  articulares  in- 
vestiunt , crassiores  ad  ambitum  , tenuiores 
in  parte  media  esse  solent.  Quae  cartilagines 
cum  aliis  juncturas  faciunt,  ut  in  larynge,  fa- 
ciebus  articularibus  instructae  sunt. 

Cartilagines  insigni  clasticitate  excellunt,  et 
hac  proprietate  manifesto  modo  functionibus 
nostri  corporis  prosunt.  Hinc  ipsae  in  iis 
partibus  rcperiunlur,  quae  licet  earum  diametri 
continuo  mutentur  , collabi  tamen  totae  non  sine 
magno  detrimento  possunt,  quod  in  larynge 
evidens  est.  Articulares  cartilagines  in  singulis 
articulorum  motibus  comprimuntur,  sed  hujus 
compressionis  nullus  effectus  noxius  est,  quum 
ipsae  continuo  se  iterum  expandant  et  priorem 
crassitiem  restituant.  A gelatina  illam  elasti- 
cilatem  cum  bichato  repetere  haud  volumus. 

Cartilagines  putredini  diu  resistunt.  Calore 
exsiccantur  et  colorem  ex  flavo  fuscum  con- 
trahunt , fiuntque  pellucidae  magis , coquendo 
cmollescunt  quidem  sed  non  solvuntur. 

Chemicam  analysin  inprimis  j.  davy  (3)  et 
FROMiiERz  debemus.  Ille  cartilagines  articulares 


(3)  In  aioruio , Oullincs  of  anat. , Vol.  I,  p.  G8. 

constare  expertus  est  albumine  44,5. 

aqua  55,0. 
phosphat.  calcis  0,5. 

Fromherz  in  cinere  ex  cartilagine  costarum 
viri  reperit  carbonatem , sulphatem , muriatem , 
phosphatem  sodae , sulphatem  potassae , carbo- 
natem phosphatemque  calcis,  phosphatem  ma- 
gnesiae  et  oxydum  ferri. 

A magna  aquae  copia , qua  impletae  sunt 
cartilagines , eas  flexiles  reddi  albasque , proba- 
tur eo , quod  has  proprietates  ipsae  exsiccando 
perdunt , sed  eas  recipiunt , si  exsiccatae  in 
aquas  mergantur.  Docente  arkold  (4),  cum  in 
fetu , tum  in  adulto  homine , globulos  produnt 
minimos.  Miescher  (5)  praesentiam  eorum  glo- 
bulorum confirmavit,  et  lauth  Vir.  cl.  (6)  docuit 
fibras  cartilaginum  constitui  ipsa  globulorum 
congerie. 

Plurimae  cartilagines  membrana  fibrosa  ob- 
teguntur eadem  ratione  ac  ossa  periosteo  suo. 


(4)  Zeitschrift  fur  Phys.,  Tl.Y,  Heft  2.  Stutt- 
gardt  u.  Leipziy  1835. 

(5)  Muller’s  ArcJiiv , 1835,  I,  p.  3. 

(0)  Neues  Ilandbuch  der  praei.  Anat . 

gardt  u.  Leipziy  1835,  p.  21. 

Cujus  generis  sunt  cartilago  auris  externae , nasi , 
laryngis , asperae  arteriae , costarum.  Minus 
tamen  arcte  illa  membrana  cartilaginibus  ag- 
glutinata est,  quam  ossibus  periosteum,  quod 
quidem  nonnulli , a minore  vasorum  ad  cartila- 
ginem tendentium  copia  repetunt ; verum  hoc 
nondum  certum  est.  Etenim  in  nulla  perma- 
nenti cartilagine  vasa  sanguifera  cernuntur , 
si  cartilagines  costarum  excipias , ut  deinceps 
exponam.  Cartilagines  articulares  carent  qui- 
dem perichondrio,  verum  hujus  loco  membrana 
synoviali  obtegi  videntur. 

Nervos  nemo  hactenus  in  cartilaginibus  ad 
sensus  oculorum  demonstravit  (7).  Verum  pos- 
sunt adeo  subtiles  esse , ut  hanc  ob  rem 
nondum  conspicerentur.  Melius  defectum  ner- 
vorum , certe  sensibilium  tum  discimus , si  pos- 
sumus ostendere  sensum  nullum  in  cartilagini- 
bus exstare.  Et  lioc  est  quod  observatione 
comprobatur.  Etenim  possunt  cartilagines  ar- 
ticulares , ut  jam  hallerus  expertus  est  (8) , in 

(7)  Meckel  Anat.  I,  p.  430  ; hildebrandt  von 

WEBER  I , p.  304. 

(8)  De  partibus  corporis  humani  sensilibus  et 
irritabilibus,  in  Comrncnl.  Soc.  Rei/.  Gotting 
T.  II,  p.  752. 

vivis  animalibus  stimulari  oleo  vitrioli  ct  bu- 
tyro antimonii , possunt  comburi  ct  pungi  , 
neque  doloris  indicia  animalia  tunc  edunt. 
Idem  est  effectus  si  mechanico  modo  vulne- 
rentur, ut  fecit  dorner  (9).  Vir.  Cl.  sebastian 
eundem  sensibilitatis  defectum , non  solum  in 
similibus  experimentis  in  animalibus  captis  ex- 
pertus est,  sed  etiam  in  homine,  quum  digitos, 
manum,  vel  brachium  excideret.  Idem  Vir.  Cl. 
mecum  communicavit , si  cartilago  in  facie 
glcnoidea  scapulae , vel  in  reliquis  articulis 
stylo  attingatur , nihil  aegrotum  tum  de  attactu 
sentire.  Potest  autem  fieri , ut  quid  sentiat 
si  v.  c.  stylus  valde  frigidus  vel  calidus  sit,  vel 
si  tam  valide  stylus  cartilagini  imprimatur , 
ut  pressio  in  os  vicinum  suam  vim  exerceat ; 
attamen,  ut  facile  intelligitur , non  exinde  sen- 
sus in  ipsis  carlilaginibus  confirmatur.  Igitur 
non  valde  errasse  mihi  videor  si  dixerim,  nul- 
lum esse  sensum  in  cartilaginibus. 

Quod  jam  ad  vasa  sanguifera  in  carlilaginibus 
permanentibus  attinet,  eorum  praesentia  impro- 
babilis videri  posset,  ob  colorem  album  cartilagi- 


(9)  De  gravioribus  quibusdam  cartilaginum  mu 
talionibus.  Tubing.  1798. 

ilibus  proprium  sine  ullo  rubore , verum  quum 
et  aliae  partes  album  colorem  sine  vasorum 
visibili  vestigio  exhibeant , exemplo  conjunc- 
tivae oculi,  et  membranae  natatoriae  ranarum, 
licet  nemo  de  vasis  in  illis  partibus  dubitare 
possit,  eaque  in  membrana  natatoria  ranarum 
cernantur , quam  primum  vis  microscopii  acces- 
serit , ex  albido  cartilaginum  colore  concludere 
ad  defectum  vasorum  haud  possumus.  Pos- 
sumus vasorum  praesentiam  discere  1°.  ex  san- 
guinis profluvio  post  factam  plagam ; 2°.  ex 
injectionibus;  3°.  ex  indagatione  per  micro- 
scopium ; et  4°.  ex  organorum  mutationibus , 
si  istae  ejusmodi  sunt  ut  sine  vasis  oriri  ne- 
queant. 

Quod  jam  vulnera  attinet  cartilaginibus  in- 
flicta , nunquam  vir  Cl.  sebastian  testatur  san- 
guinem profluentem  se  vidisse , si  cartilagines 
costarum  excipias.  Ita  vir  Cl.  frusta  e carti- 
laginibus articularibus  excidit , sed  nunquam 
puncta  rubra  vel  aliud  simile  quid  con- 
spexit , id  est , si  tam  cauta  manu  secaretur 
cartilago  ut  os  subjacens  non  vulneraretur; 
si  vero  plaga  ad  os  usque  penetraret,  tum 
frequens  saepe  sanguis  ex  osse  ipso  proflue- 
bat. In  cartilaginibus  costarum  non  eadem 

ratio  est.  Vir  Cl.  weber  (10) : » Sic  besitzen  ,” 

inquit,  »so\vohl  bci  Neugebornen,  ais  aucli  bci 
»Erwachsenen  sichtbare  von  der  Oberllache  in 
»die  Mitte  derselben  eindringende  Canale,  dic 
x>  durch  das  rothe  Blut,  welches  sie  cnthalten , 
»auch  dann,  wenn  keine  gefarbte  Fliissigkeit 
» in  die  Adern  gespritzt  wird  , wahrgenommen 
»werden  konnen.  Man  braucht  nur  von  einem 
»frischen  Rippenknorpel  scheibenformige  Sliic- 
»ken  quer  abzuschneiden,  oder  einen  frischen 
»Knorpel  seiner  Lange  nach  durch  einen  hori- 
» zontalen  Schnitt  in  zwey  Halften  zu  spalten . 
))um  dieses  zu  sehen.  Die  erwahnten  Canale 
))  gehen  namlich  meistens  von  der  concaven 
))  Oberllache  der  Rippenknorpel  nach  der  Mitte 
5) derselben,  und  verlaufen  dann  haufig  ein 
»Stiick  in  der  Richtung  der  Axe  der  Knorpel. 
»Da  aber  diese  Canale  sich  nur  in  wenige 
y>  Aeste  theilen , auch  nicht  doppelte  Canale , 
»die  man  fur  Arterien  und  Venen  halten  konn- 
»te,  neben  einander  liegen : so  ist  es  wohl 

»warscheinlich , dass  diese  Canale  nicht  selbst 
^Arterien  und  Venen  sind , und  dass  das  ro- 
))the  Blut  vielmehr  in  viel  klcineren  Arterien 


(10)  Anatoni . I,  304  ct  sq. 

))und  Venen  enthalten  sei,  dic  an  den  \Yan- 
))den  dicser  Canale  verlaufen.  Dcnn  dic  Ca- 
nale, welche  sich  in  der  knorpliclicn  Grund- 
)>lage  der  Knochen  kurz  vor  ihrer  Yerkno- 
y>  cherung  bilden , haben  gleichfalls  diese  Ein- 
:»richtung.” 

Vir  Cl.  lautu  (11)  ccteroquin  vasa  sanguifcra 
in  his  cartilaginibus  costarum  replevit.  Vir 
Cl.  sebastian  (12) : de  his  vasis  ita  scripsit : » c 
» costarum  quidem  cartilaginibus  saepe  sangui- 
»nem  profluentem  vidi,  sed  continuata  inqui- 
» sitio  me  docuit,  nulla  vasa  per  eas  proprie 
» distribui ; etenim  in  cartilaginibus  costarum 
»in  diluto  acido  muriatico  aliquamdiu  servatis, 
» manifesto  quidem  nonnullas  venulas  vidi,  sed 
» ejusmodi , quae  nullos  ramulos  per  cartilagi- 
»nem  mittentes,  sine  in  ramulos  divisione 
» cartilaginem  tantummodo  percurrerent  , ultra 
» cartilaginem  iter  suum  conficientes.” 

Quod  ad  injectionem  attinet,  nemo  hoc  modo 
hactenus  vasa  demonstrare  in  cartilaginibus 
permanentibus  potuit , si  iterum  costarum  car- 
tilagines excipiantur.  Nulla  vasorum  species 


(11)  1.  c. , p.  22. 

(12)  Phys.  General.  Groning.  1835,  p.  129. 

teste  sgmmeringio  (13),  in  corticibus  superficie- 
rum  articularium  cartilaginosis  hucusque  de- 
tecta est,  sed  injectione  felicissima  facta  vasa 
ad  margines  earum  desinunt.  Vir  cl.  sebastian 
mihi  exploranda  dedit  specimina , quae  in 
supellectile  anatomica  Academiae  Groninganae 
servantur , sed  in  omnibus  iis  articulis  quorum 
vasa  sanguifera  perfecte  repleta  conspicieban- 
tur, nullum  tamen  vas  in  ipsa  cartilagine  ar- 
ticulari dignoscere  potui.  Vir  Cl.  muller  (14) , 
quidem  in  duobus  speciminibus  ex  supellectile 
Zootornica  Viri  Cl.  n.  g.  de  fremery,  vasa  in 
cartilagine  se  vidisse  credidit , verum  Cl.  se- 
bastian,  quum  etiam  illa  specimina  indagaret, 
nulla  vasa  per  cartilaginem  distributa  digno- 
scere potuit , sed  omnia  quae  aderant , ad 
membranas  pertinere  vidit  cartilaginem  obte- 
gentes (15). 

Per  microscopium  Vir  Cl.  sebastian  nulla  vasa 
in  recentibus  cartilaginum  frustis  cernere  po- 
tuit, ut  mccum  communicavit. 

Quae  omnia  licet  vera  sint,  tamen  Vir  Cl. 


(13)  De  humani  corporis  fabrica. 

(14)  Phys.  I,  p.  202. 

(15)  1.  c.  , p.  129. 

weber  (16)  credit  nutritionem  in  cartilaginibus 
eodem  modo  ac  in  aliis  partibus  procedere , 
idque  1°.  quoniam  cartilagines  in  ictero  fla- 
vescunt ; argumento  sane  non  sine  pondere 
quum  vix  sine  vasis  ejusmodi  morbosus  color 
ad  cartilagines  adferri  posse  videatur.  Inte- 
rim  si  ad  conditiones  attendas,  in  quibus  car- 
tilagines ita  tinguntur , allatum  argumentum 
multum  de  suo  pondere  amittit.  Etenim  si  ex 
ictero  cartilagines  articulares  flavescant , sy- 
novia semper  eodem  modo  tincta  cernitur. 
Jam  vero  an  non  cartilago , quae  perpe- 
tuo flava  illa  synovia  circumfusa  est , anor- 
ganico  veluti  modo  sine  vasis  absorbentibus 
flavum  illum  humorem  posset  intus  recipere 
per  imbibitionem  3 ut  Galli  similem  in  aliis 
partibus  absorptionem  nominant  ? Quae  sen- 
tentia ipsa  cartilaginum  etiam  mortuarum  com- 
probatur facultate,  humores  absorbendi;  nam 
si  cartilago  exsiccata  in  aquas  mergatur,  ipsa 
mox  tantam  aquae  copiam  attrahit,  ut  recen- 
tem formam  iterum  contrahat.  Facultate  ab- 
sorbendi igitur  non  solum  vivae  cartilagines 
pollent , sed  etiam  mortuae  ex  cadavere  sum- 


* 


(16)  Anatomie  v.  uiedebrandt,  p.  307. 

tae.  Interim  posset  quis  dubitare,  nura  carti- 
lagines etiam  mortuae  humores  eos  quoque 
tam  facile  absorbeant,  quibus  principia  insunt 
’ colorantia  soluta.  Sorbent  etiam,  nam  si  mor- 
tuas et  albas  cartilagines  in  bilem  inmittas, 
continuo  illae  flavescunt  ab  absorpta  bile. 
Recte  igitur  me  statuere  credo , illa  obser- 
vatione probari , non  posse  in  cartilaginibus 
nutritionem  eodem  modo  ac  in  reliquis  par- 
tibus procedere,  id  est,  per  sanguinem,  quem 
vasa  afferant  per  ipsam  partem  nutriendam 
distributa. 

Alterum  a webero  allatum  argumentum  in  eo 
est , quod  cartilagines  nonnullis  in  morbis 
articulorum  evanescant  emollianturque , idque 
etiam  absque  puris  in  articulo  praesentia.  At- 
tamen ne  id  quidem  mihi  argumentum  suffi- 
ciens videtur , quo  posset  demonstrari , carti- 
laginibus illis  vasa  contineri , quibus  nutrientes 
humores  afferantur.  Etenim  num  vasorum  in 
epidermide  existentiam  exinde  possumus  com- 
probare , quod  haec  cuticula  in  ulceratione 
cutis  etiam  afficitur  et  evanescit  tota?  Quidem 
quaerendum  est  num  ratio  epidermidis  et  car- 
lilaginum articularium  eadem  et  aequalis  sit, 
num  ambae  tam  vasculoso  fundo  insideant , 

ila  ut  causa  earum  mutationum , quas  of- 
ferunt, ab  eo  tantum  fundo  repeti  possit  ac 
derivari , neque  cartilago  , neque  epidermis 
aliquid  ad  eam  mutationem  conferat?  Ratio 
fere  eadem  videtur.  Etenim  quae  inter  corium 
cutis  et  epidermidem'  intercedit  ratio,  non 
differt  ab  ea  quae  inter  ossium  extremitatem 
articularem  est,  et  cartilaginem  illam  obtegen- 
tem. Posset  igitur  mutatio  in  cartilaginibus 
articularibus  absque  puris  piiaesentia  in  arti- 
culo , posset  inquam , ab  humore  proficisci , 
qui  ex  vasis  ossis  subjacentis  secretus , iis  sol- 
ventibus virtutibus  polleat,  .,  ut  cartilaginem 
solvat.  Certe  destructio  epidermidis  quo  loco 
ulcera  oriantur,  etiam  vix  alio  modo  cogi- 
tari potest,  ((tuam  ad  conjecturam  deinceps 
redibo ; nunc  sufficiat  indicasse,  ab  emollitione 
et  resolutione  carlilaginum , pure  in  articulo 
deficiente  , nullum  argumentum  posse  repeti 
quo  vasa  in  cartilaginibus  demonstrentur. 

Quum  inprimis  de  cartilaginibus  articula- 
ribus dicere  mihi  sit  propositum , videamus 
etiam  dc  iis  solis , quamnam  lucem  tum  nu- 
tritio earum , tum  formatio  in  fetu , spargere 
possit,  quoad  eam  quaestionem,  qua  in  vaso- 
rum praesentiam  inquiratur.  Profecto  si  crc- 

das  nulla  vasa  cartilaginibus  articularibus  con- 
tineri , sponte  se  offert  quaestio  de  modo  nu- 
tritionis  illarum  ct  formationis  in  Ictu,  siqui- 
dem nutritio  vix  absque  vasis  cogitari  expli- 
carique  potest.  Attendamus  autem  ad  lentem 
crystallinam  in  oculo ; an  non  in  ea  quoque 
parte  nutritio  exstare  videtur , sine  vasis  per 
substantiam  ipsam  lentis  distributis.  Quod 
exemplum  mihi  maxime  comparatum  videtur, 
ut  in  clariore  luce  collocetur  illa  quaestio , 
quoniam  conditiones,  in  quibus  lens  crystal- 
lina versatur,  similes  sunt  earum,  in  quibus 
cartilago  in  articulis  nostris. 

Nam  primo  utrique  membrana  addita  est , 
lenti  capsula  sua , cartilagini  vero  sua  mem- 
brana synovialis ; 2°.  in  oculo  inter  lentem 

et  capsulam  humor  est,  et  in  articulis  inter 
cartilaginem  et  synovialem  membranam  itidem 
humor  sc.  synovia ; 3°.  per  capsulam  lentis  vasa 
sanguifera  distribuuntur , neque  vasa  in  mem- 
brana synoviali  desunt ; 4°.  neque  in  lente , 

neque  in  articularibus  cartilaginibus  ad  hoc 
certe  tempus  vasa  sanguifera  demonstrata  sunt. 
Jam  vero  quum  humor  qui  in  lentis  capsula 
est,  illius  cibus  ut  ita  dicam  habeatur,  synovia 
fortasse  pro  parte  eandem  utilitatem  cartilagi- 


19 


nibus  praestare  posset,  et  profecto  si  partes 
constituentes , cum  cartilaginum  articularium , 
tum  synoviae  compares , constabit  omnia  prin- 
cipia quibus  cartilagines  constant , etiam  in 
synovia  reperiri.  De  analysi  cartilaginum  con- 
feras , quae  supra  allata  sunt.  Quod  autem 
ad  synoviam  attinet,  Vir  doct.  jmargueron  (17) 

in  ea  reperit: 

.1  > ' r 

1°.  aquam. 

2°.  materiam  animalem  ab  acido  ace- 
tico  coeuntem. 

3°.  materiam  animalem  ab  acido  ace- 
ti eo  non  coeuntem. 

4°.  muriatem  sodae. 

5°.  carbonatem  sodae. 

6°.  phosphatem  calcis. 

A qua  analysi  non  valde  differt  ea,  quam 
doctiss.  jahn  (18)  debemus : nam  in  synovia 
equi  reperit  aquam , albumen  solubile , mate- 
riam quamdam  animalem  non  coagulabilem 
cum  carbonatc  et  muriate  sodae,  phosphatem 


(17)  Annales  de  Chirnie , T.  XIV. 

(18)  Conf.  gmelin  , Ilandhtch  der  iheor.  Chemie , 
T.  II,  1822,  p.  1023. 

calcis , . vestigia  phosphatis  sodae  ct  alicujus 
ammoniae  salis. 

Jam  vero  non  ex  synovali  tantum  humore 
cartilagines  articulares  nutriri  restauraricpie 
arbitror , verum  etiam  idque  pro  maxima 
parte , ex  vasculoso  solo  cui  insident.  Et 
profecto  fortasse  synovia  nihil  ad  nutritio- 
nem  illarum  confert , et  solum  tantum  vascu- 
losum iis  praeest.  Inter  os  scilicet  et  carti- 
laginem, semper  multa  exstant  et  subtilissima 
vascula  sanguifera,  epiae  etiam  anatomicorum 
more  repleri  possunt.  Neque  improbabile  est 
ex  sanguine  illorum  vasorum  ea  principia  ex- 
halari , quae  ad  restaurationem  cartilaginum 
necessaria  sunt , ut  Promotur  cl.  opinatur : quod 
etiam  nondum  tum  videri  improbabile  potest, 
si  constaret  in  cartilaginibus  illis  revera  materiae 
commutationem  obtinere.  Etenim  proprium 
quid  in  illis  partibus  esse  suspicamur , quum 
in  motu  articulorum  frictionem  continuam  et 
compressionem  sine  detrimento  sufferant,  qualo 
simile  quid  in  nulla  alia  fere  parte  corporis 
observamus. 

Jam  quod  attinet  ad  formationem  carlilagi- 
nis articularis  in  fetu,  ejusque  incrementum, 
quo  tempore  extremitates  ossium  ct  crescunt 

et  grandescunt  , facile  intelligitur , nullum 
exinde  argumentum  posse  repeti , quo  intima 
aliqua  materiae  commutatio  in  cartilaginibus 
ipsis  demonstretur , nam  posset  fieri , ut  ex 
vasculoso  solo , cui  insident  illae , cartilaginum 
particulae  exlialerentur , quae  juxta  positionis 
in  modum  juxta  priores  locarentur.  Profecto 
simile  quid  in  cute  observatur , quum  non 
solum  exterius  epidermidis  stratum  altero  me- 
dio, et  hoc  jam  tertio  rccentissimo  excipi- 
atur, verum  etiam  epidermis  cum  reliquo  cor- 
pore grandescat , licet  in  ipsa  epidermide  vasa 
nulla  sint. 

Denique  vasa  sanguifera  nulla  esse  in  carti- 
lagine articulari  eo  quoque  tempore , quo  ossa 
ultimum  staturae  terminum  nondum  consecuta 
sint , et  ossium  epiphyses  adhuc  totae  sint 
cartilagineae , ex  specimine  recenti  didici  a 
Promotore  aestumatissimo  mecum  communicato, 
jamque  in  museo  Anatomico  hujus  Academiae 
collucato. 

Etenim  quamdiu  extremitas  inferior  ossis 
femoris  etiam  cartilaginea  est , ipsa  quidem 
haec  cartilago  temporaria  in  genu  sua  articu- 
lari cartilagine  jam  obtecta  cernitur , sed  tum 
hcet  discrimen  inter  cartilaginem  temporariam 

ct  permanentem  articularem  ex  voto  distin- 
guere. Nam  non  colore  tantum  articularis 
cartilago  diversa  tunc  apparet  a cartilaginea 
ossis  femoris  epiphyse , sed  licet  haec  cartilago 
vasis  sanguiferis  tota  impleta  sit , nullum  tamen 
vas  videmus  in  articularem  cartilaginem  con- 
tinuatum , sed  omnia  desinentia  , quo  loco 
cartilago  articularis  incipit. 

Ad  illam  sententiam  de  formatione  et  nu- 
tritione  cartilaginum  aliquomodo  accedere  vi- 
detur ca  quam  Vir  doctiss.  eggert  (19)  propo- 
suit , cujusque  summa , si  certe  recte  intellex- 
erim auctorem,  haec  est.  Cartilago  non  solum 
ex  osse  fit , sed  etiam  suum  alimentum  ah  eo 
accipit;  quae  corruptae  sunt  cartilaginis  par- 
ticulae, eae  ex  libera  cartilaginis  facie  exsu- 
dant, ct  cum  glandulis  (?)  synoviam  faciunt. 
Haec  enim  leguntur:  »In  jeder  Form  ist  also 

»hicr  das  der  diploctischcn  Substanz  cigcne 
» Gefaszsystem  machtiger , ais  irgendwo , und 
rofcrmt  sich  nach  cinem  eigenthumlichen  Ty- 
ro pus,  durch  welchen  die  Darstcllung  des  Knor- 
ropels  bczwcckt  wird.  — Dicser  Entstchungs- 


(10)  Die  Organische  Natur  des  Menschen , B.  I, 
1828,  § 243  et  sq. 


»und  Bildungsweisc  des  Knorpels , aus  dem 
«Parenchyma  der  Knochen,  — vermitlelst  des 
«Antheils  vom  diploetischen  Gefaszsystem , den 
«der  Knorpel  der  Rohrenknochen  hat,  besteht 
«in  seinem  Gewebe  der  Slrom  ciner  Fliissig- 
«keit,  die  die  Farbe  des  Bluts , durch  die 
«Zerlegung  ihrer  Bestandtheile  verlorcn  hat, 
«und  einen  geringen  Bestarid  an  Basis  der 
«Kalkerde,  mit  um  so  vollkommener  pradomi- 
«nirenden  vitalcn  Partickelchen  und  ausge- 
«dehntem  Biutwasscr  besitzt.  — Ganzlieher 
«Mangel  an  Kalkerde  wiirde  dabei  einc  Haupt- 
«eigenschaft  in  der  Substanz  des  Knorpels 
«seyn,  wenn  nicht  die  Grenze  des  Uebergangs 
«vom  Knochen  in  den  Knorpeln  durch  Ein- 
«webung  von  Gefassen  oder  Fascrn  des  Pe- 
«riosteums  bczeichnet  und  so  jener  Fliissigkeit 
«ein  Zusatz  van  entwickelter  Kalkerde  erthcilt 
«wiirde.  Aus  dieser  Zusammenselzung  nun 
«entsteht  die  Knorpelmasse  mit  ihren  Eigen- 
» thiimlichkeiten.  — Die  Basis  der  Knorpel- 
«masse  also  ist  das  eigentlichc  Gewebe  der- 
«selben,  abgerechnet  der  Einweiszstof  des  Blut- 
»wassers,  der  die  specifische  Consistenz  da- 
«durch  erhallt , dasz  der  wasserige  Thcil  in 
» groszerer  Expansion  und  so  in  groszerer  ver- 

5)tlieilung  sicli  befindet,  dasz  er  eiiien  wenn 
))auch  modificirten  Zusatz  von  Kalkerdc  crhal- 
))ten  hat,  — so  ist  die  Knorpelmasse  geeignet 
» allen  den  machtigen  consumtiven  Einfliissen , 
))denen  sie  ausgesetzt  ist,  zu  widerstehen  und 
»sich  immer  auf  gleichem  Bestande  zu  erhal- 
»ten.  Auf  der  freien  auszeren  Flache  des 
)>Knorpels  treten  die  Partickelchcn , die  unter 
»der  Thatigkeitsausserung  desselben,  wie  beim 
))Knochen  die  Partickelehen  der  Kalkerde , 
Dausser  Zusammenhang  kommen , ais  Feuch- 
i)  ligkeit  hervor , die  in  verbindung  mit  dem 
D)Production  von  eigends  dazu  angelegten  Driisen 
i)  die  Gelenksclnniere  bilden.” 

% 

Tantum  de  vasorum  in  cartilaginibus  articu- 
laribus existentia,  et  de  cartilaginibus  universe. 
Brevior  fuissem , nisi  id  voluissem , ut  ex  iis 
quae  hactenus  allata  sunt,  jam  dijudicari  ali- 
quomodo  possit,  quid  de  morbis  cartilaginum 
articularium  sit  habendum. 


t 


PARS  ALTERA  PATHOLOGICA* 


r 


DE  MUTATIONIBUS  CARTILAGINUM  ARTICULARIUM 
EX  MORBIS  ARTICULORUM, 


In  hac  disputationis  parte , antequam  ad  ex- 
positionem transeam  eorum,  quae  propria  me 
docuerunt  experimenta  cum  viro  cl.  sebastian 
in  animalibus  vivis  capta , non  inepte  judi- 
cavi , si  antea  singulas  medicorum  sententias 
de  morbis  cartilaginum  inprimis  articularium, 
paucis  hic  traderem. 

$ 1. 

^ir  doctissimus  dorner  (1),  praeside  cl.  auten- 
Rietii,  triginta  ct  quatuor  instituit  experimenta 


(1)  1.  s.  c. 

de  natura  cartilaginum  in  felibus  vivis,  ad 
illa  adhibens  cartilaginem  nasi  septi , cartila- 
ginem auris,  laryngis,  costarum,  articulorum. 
Nunquam  ipsi  contigit,  ut  in  iis  cartilagini- 
bus  quae  naturam  cartilaginis  totam  referebant, 
inflammationem  excitaret,  etiamsi  vchemenlis- 
simis  incitamentis  usus  fuisset.  Expertus  est 
nunquam  loca  vicina  cartilaginis  affici , si  una 
ejus  pars  vulnere  affligatur , licet  contrarium  in 
aliis  partibus  observetur.  A pure  post  diutur- 
niorem in  articulis  moram  carlilago  flavescit 
quidem,  et  friabilis  magis  evadit,  verum  eae- 
dem mutationes  produci  in  iis  quoque  cartila- 
ginibus possunt , quae  non  amplius  corporis 
partem  faciunt. 

In  cartilaginibus  costarum  forma  non  muta- 
batur , licet  non  perichondrium  solum  exci- 
disset , verum  etiam  stratum  exterius  ipsius 
cartilaginis. 

Recentes  totae  apparebant , sed  os  simul 
vulneratum  ruborem  contraxerat.  Nonnunquam 
quidem  cartilago  sanguinem  sorbebat  et  rube- 
bat inde , sed  iste  rubor  a rubore  inflamma- 
torio totus  differebat.  Postquam  ex  cartilagine 
thyreoidea  laryngis  parvum  frustum  quadran- 
gulum exsecuerat,  vulnera  post  duodetriginta 

dies,  perfecte  sibi  agglutinata  erant,  ut  cica- 
trix vix  dignosci  et  reperiri  posset,  sed  in 
cartilagine  vulnus  sola  firma  membrana  clau- 
sum cernebatur.  Cartilagines  demum  expertus 
est , quae  plaga  divisae  fuissent , non  ag- 
glutinari rursus,  sed  conjungi  solum,  externa 
cartilagines  obtegenti  membrana.  Vidit  denique 
in  articulo  pedis  cartilaginem  aeri  expositam, 
die  vigesimo  primo  in  ligamentosam  quamdam 
partem  se  convertentem , additque  cartilagines 
aeri  expositas , in  telam  cellulosam  mutari , 
ossi  tam  firme  agglutinatam  ut  ab  osse  ipso 
oriri  videatur. 


$ 2. 

Vir  Cl.  laennec  (2) , quum  quamdam  muta- 
tionem in  cartilaginibus  articularibus  observas- 
set , illam  pro  regenerata  vel  se  regenerante 
carlilagine  habuit.  Vidit  scilicet  idque  ple- 
rumque una  in  pluribus  articulis,  nonnulla  loca 
depressa  , tam  tenuia  et  pollucentia , ut  ab  osse 
subjecto  violaceum  colorem  exhiberent.  Saepe 

(2)  Dici,  des  scicnces  medicales  art.  cartilag.es 
uccidentels. 

aliae  vetustae  cartilaginis  partes  fimbriarum 
instar,  loca  illa  mutata  obtegere  solebant.  Jam 
ipse  illis  cartilaginis  ita  mutatae  portionibus , 
cicatricis  nomen  tribuit,  creditque  cartilaginem 
illis  in  locis  destructam  fuisse , post  destructi- 
onem autem , novam  cartilagineam  substan- 
tiam fuisse  regeneratam.  Ita  igitur  laennec 
mutata  illa  cartilaginis  loca  explicavit.  Verum 
nec  probabilem  hanc  sententiam  habeo,  nec 
confirmatam.  Et  profecto  quomodo  quis  posset 
confirmare , indicatis  locis  cartilaginem  destru- 
ctam fuisse.  Ouare  illa  loca , pro  cartilaginis 
portionibus  haberi  non  possent , quae  non  ita 
in  facie  sua  libera,  sed  in  ea,  quae  os  specta- 
bat , in  atrophia  versarentur , vel  certe  dege- 
neratae et  solutae  fuissent , ut  tenuissima , quae 
supererat  lamina  cartilaginea  adhuc  immutata 
conspiceretur , quoniam  morhus  effectum  suum 
in  faciem  cartilaginis  os  spectantem  exseruerat. 
Certe  non  confirmavit  Cl.  laennec  id  quod  vi- 
disset , revera  cicatricem  fuisse  aut  regenera- 
tam cartilaginis  portionem.  — Ita  jam  ante 
plures  annos  Cl.  i.  f.  meckel  (3),  illam  laen- 

(3)  Handbuch  der  Menschlichen  Anatomie , i£15, 
B.  I,  p.  434. 

neccii  sententiam  dijudicavit,  ita  etiam  an- 
DRAL  (4). 

• 1 • ‘ ’ * i . • 4 • • : ••  • » * . J -» * . i ■ ' . # a, 

§ 3. 

Vir  Cl.  i.  f.  meckeIi  in  anatome  sua  patho- 
logica , propriarum  observationum  mentionem 
non  fecit,  sed  in  compendio  anatomiae  hu- 
manae (5) , activas  mutationes  cartilaginibus 
non  abnegavit,  sed  tribuit.  Cartilagines  magis 
vasculosae , inquit , non  raro  inflammantur , 
sed  tum  ossescunt.  IIoc  in  articularibus  car- 
tilaginibus rarius  quidem  accidit,  verum  ta- 
men etiam  nonnunquam  observatur.  Ita  nempe 
ex  morbis  articulorum  rubescunt , laxatur  ea- 
rum substantia  , tumetque  ; quae  inflammatio 
plerumque  in  ulcerationem  transit , qua  car- 
tilago destruitur.  Ouae  mutatio  vero  sine  sup- 
puratione comite  obtinere  potest.  Ultima  haec 
annotatio  mihi  summi  momenti  videtur,  in 
dijudicandis  origine  causaque  memoratae  illius 
mutationis , nam  num  unquam  ulceratio  sine 

(4)  Grundrus  der  patii.  Anat. , aus  dem  Fran— 
zosisclien  von  eecker.  Leipziy  1829,  T.  I,  p.  227. 

(5)  r.  434. 

suppuratione  observata  est?  Profecto  quum 
nunquam  illa  sine  hae  occurrat , mutationi 
tum  certe  ulcerationis  nomen  tribuere  nollem  , 
quando  suppurationis  indicia  nulla  sunt. 

§ ^ 

Sententia  Cl.  beclard  (6) , hac  de  re  sequens 
est.  Apud  senes , inquit , qui  aliis  pluribus 
vitiis  correpti  fuerunt , cartilagines  articulares , 
nonnunquam  in  fibras  liberas  et  mobiles  mu- 
tatae apparent.  Si  articuli  excidantur , jam- 
que  vulnus  per  primam  intensionem  convale- 
scat , cartilago  articularis  nullam  cicatricis 
partem  facit , sed  libera  manet  cum  partibus 
obtegentibus  non  conjuncta.  Si  vero  vulnus 
apertum  restet  et  suppuratio  oriatur,  cartila- 
go sensim  mollescit,  et  dein  ab  ambitu  ad 
partes  medias  usque  evanescit , quo  magis  ex 
osse  carneae  papillae  esurgant  et  propululent. 
Rara  in  universum  inflammatio  est  in  cartila- 
ginibus articularibus , et  si  quando  eveniat , 


(6)  Grondbeginselen  der  algemecne  Ontleedkunde , 
uit  het  Fransch  door  g.  j.  van  epf.n.  Amat.  1829, 
1).  II,  p.  119-125. 

plerumque  ulceratio  orilur  aut  resolutio.  Haec 
ulceratio  ut  plurimum  sequela  est  inflamma- 
tionis vel  in  membrana  synoviali , vel  in  osse , 
vel  in  ipsa  cartilagine;  attamen  in  aliis  casi- 
bus oriri  videtur  etiam  sine  ulla  inflammatione. 
Nonnumquam  cartilago  antequam  in  ulcera- 
tionem transeat , mollis  l.t  et  formae  fibrosae. 
Haec  ulceratio  denique , cui  adolescentes  in- 
primis  et  homines  media  aetate  obnoxii  sunt, 
comitem  habet  dolorem  modicum  sed  sensim 
augentem.  Ancbylosis  ad  effectus  vulgares  ejus- 
modi affectionis  pertinet.  In  completa  autem 
anchylosi,  nullum  cartilaginis  vestigium  super- 
esse  solet. 

Momenti  plena  observatio  ejusdem  denique 
scriptoris  est,  fractis  scilicet  costarum  cartila- 
ginibus , non  cartilagineam  substantiam  oriri , 
sed  cellulosam , exterius  insuper  annulo  osseo  se 
formante  ex  perichondrio.  Addit  tandem,  eo- 
dem fere  modo  fractam  cartilaginem  thyreoi- 
deam laryngis  osseis  laminis  sanari  ex  exteriore 
illius  partis  membrana. 

§ 5. 

Inter  rcccntiorcs  medicos , nemo  diligentius 

accuratiusque  naturam  rationeinque  earum  mu- 
tationum exposuit,  quas  ex  morbis  articulorum, 
eorum  cartilagines  subeant,  quam  Vir  Cl.  a.  k. 
gendrin  (7).  Etenim  hic  non  solum  experi- 
menta permulta  in  animalibus  vivis  cepit , 
verum,  etiam  plura  cadavera  secuit  hominum, 
sive  ex  morbis  articulorum  sive  cum  iis  de- 
functorum ; adeo  ut  Cl.  gendrin  , magis  eti- 
am quam  plures  alii , ad  veritatem  accessisse 
haberi  possit.  Post  exarticulationem  alicujus 
ossis.,  inquit , lines  quidem  ligamentorum  tu- 
ment cum  membrana  synoviali , rubescunt  at- 
que,  pus  secernunt  , sed  cartilago  immutata 
cernitur  • atque  tum  quoque,  quando  cicatrix 
jam  nata  est , et  vulnus  totum  carneis  papil- 

A 

lis  repletum , cartilago  incolumis  etiam  con- 
spicitur ; tum  quoque  cystis  imperfecta  nata 
est,  cartilagini  applicata.  Si  vero  cartilago  eva- 
nescit , tum  perfecta  nova  synovialis  cystis  for- 
matur (<j)  222).  — Setacco  in  articulum  vivi  ani- 
malis inducto,  non  solum  membranae  articuli 


(7)  Anatomischc  Beschreibumj  der  Entzunduiuj 
und  ihrer  Folyen  in  den  verschiedenen  Gciceben  des 
Menschlichcn  Kdrpers ; ans  dem  Franzvsischen  von 
radius,  fceipzvj  1828  , X.  I. 

inflammabantur , sed  etiam  tela  cellulosa  vici- 
na ; insuper  tum  in  cavo  articuli  pus  deponitur 
mox  putrescens.  Hoc  tempore  cartilago  mani- 
festo mutata  est , et  se  exfoliat  in  pure  facile. 
Singula  cartilaginis  frusta  dignoscuntur  , et  ubi 
os  liberatum  a cartilagine  est,  papillae  car- 
neae esurgunt  probabiliter  ex  vasculosa  tela 
cellulosa , quae  inter  ossium  extremitates  et 
cartilagines  exstat  (§  223).  — Si  in  articulos, 
stimulantem  humorem  immiserat , membrana 
synovialis  inflammatione  corripiebatur , et  totus 
articulus  se  replebat  humore  ex  cano -rube- 
scenti coeuntique , cartilagini  ipsi  laxe  tantum 
agglutinato , arctius  autem  membranae  syno- 
/ viali  (§  224).  — Ex  quibus  omnibus  experi- 
mentis intclligitur , 1°.  posse  diuturniore  in- 
flammationis mora  accidere , ut , cartilagine 
destructa , ea  tela  cellulosa  qua  cum  osse  car- 
tilago conjungitur , se  conjungat  cum  ea  coa- 
gulabili  substantia , quae  in  cavitatem  articuli 
exhalata  fabricam  organicam  contraxit  5 2°.  in 
cartilaginibus  articularibus  rationes  partium 
mortuarum  exstare  , idque  quoniam  inflamma- 
tione corripi  nequeant  (§  225)  — Saepe  qui- 
dem , inquit , cartilagines  rubescunt , verum 
ille  rubor  pro  signo  inflammationis  haberi 

nequit , sed  eo  nascitur , quod  principium  co- 
lorans sanguinis  in  cartilagines  penetrat,  nam 
semper  ille  rubor  animadvertitur , si  diutius 
articuli  sanguini  exponantur ; si  ab  inflammatio- 
ne rubor  proficisceretur,  tum  saepe  inaequalis 
esset , ^tque  cum  structurae  mutationibus  con- 
junctus. — Credit  (§  226)  porro  Cl.  gendrin 
cartilagines  articulares  non  obtegi  membrana 
synoviali,  et  si  quando  pseudomembranae  illis 
cartilaginibus  adhaerentes  visae  essent , illas 
fabricam  suam  organicam  ab  ea  portione  de- 
rivasse-, quae  cum  membrana  synoviali  cohae- 
rebat (§  225) , nam  si  articuli  aperiantur , tum 
patere  ait , nullam  synoviam  exhalari  in  extremi- 
tate ossis  cartilagine  obtecta , nullumque  vas 
in  cartilagine  cerni , quum  membrana  syno- 
vialis jam  tota  a vasis  rubeat , totamque  deni- 
que cartilaginem  siccam  reperiri  (<JJ  220)  sic- 
camque  manere , articulo  a puriformi  liquore 
liberato  (§  221). 

Attamen  vix  credo  hac  ratione  defectum 
membranae  synovialis  in  cartilagine  articulari 
probari  posse,  nam  allatae  observationes  hoc 
solum  verisimile  reddunt,  in  membrana  syno- 
viali carlilagines  obtegenti  nulla  vasa  sangui- 
fera  adesse,  nullamque  synoviae  exhalationem 


obtinere.  Posset  autem  nihilominus  membrana 
synovialis  ipsa  in  illa  cartilagine  exstare ; et 
hoc  est  quod  Promotor  Cl.  suspicatur.  Pro- 
fecto praesentia  membranae  synovialis  in  car- 
tilagine articulari , sine  vasis  et  sine  synoviae 
exhalatione , universe  convenit  cum  natura 
membranarum  serosarum.  Nam  tenuis  et  glabra 
pellicula  earum  vasis  caret , quaeque  vasa  in 
membranis  serosis  exstant , ad  unum  omnia 
ad  eam  pertinent  telam  cellulosam,  quae  pel- 
liculae glabrae  proxima,  in  hanc  veluti  con- 
tinuatur. Jam  igitur  possumus  credere  in  ar- 
ticulis cartilagines  obtegi  interna  sola  mem- 
branae synovialis  pellicula  glabra  absque  cel- 
lulosa tela , quam  vasa  percurrunt.  Et  pro- 
fecto pro  hac  sententia , glabra  militat  cartila- 
ginis articularis  facies , quae  articulum  spe- 
ctat , ut  et  distributio  et  decursus  membrana- 
rum serosarum,  ad  quas  synoviales  membranae 
pertinent.  Docuit  nos  Yir  Cl.  sebastian  in 
praelectionibus  suis,  membranas  synoviales  duo- 
bus stratis  constare , altero  interno  glabro , va- 
sis destituto,  altero  externo  celluloso  vasculoso; 
ab  interno  tantum  strato  cartilagines  obtegi , 
et  externum  stratum  desinere  dimidiam  fere 
lineam  ultra  marginem , quo  facies  lateralis 

extremitatis  articularis  a facie  inferiore  s.  ar- 
ticulari discriminatur.  Circa  eum  marginem 
multum  etiam  de  strato  externo  exstat,  ut  in- 
primis  ex  vasis  cernitur,  quae  in  inflammato 
articulo  multa  eo  loco  observantur. 

§ 6. 

Vir  Cl.  andral  (8),  emollitionem  cartilagi- 
num descripsit  atque  tres  destinxit  species.  In 
prima , cartilago  non  solum  vulgarem  elasti- 
citatem  suam  perdit , verum  etiam  nonnun- 
quam  in  pultem  fere  mutatur , quae  con- 
tundi et  comprimi  potest ; in  secunda , carti- 
lago ad  statum  infantiae  veluti  redit,  id  est, 
ejus  aquosa  portio  augetur  elasticitate  pereunti , 
litque  cartilaginis  fibrosae  similis;  in  tertia 
specie  cartilago  ad  statum  eum  redit,  in  quo 
in  fetu  cartilagines  versantur , id  est , aquosa 
portio  vel  maxime  augetur,  cartilago  mucosa 
Iit  et  gelatinae  instar  pellucida. 


(8)  1.  c.  , T.  I,  p.  170. 


57 


5 7. 

Vir  Cl.  i.  f.  lobstein  (9),  postquam  experi- 
mentorum a dornero  institutorum  mentionem 
fecit,  ipse  addit  tantum  abesse  ut  cartilagines 
articulares  inflammatione  possint  corripi,  ut 
ipsae  ossa  potius  tueantur  contra  cariem  se 
extensuram , narratque  a doctissimo  ford  ca- 
sum descriptum  esse , in  quo  apud  puerum 
coxalgia  correptum,  cartilago  acetabuli  parvo 
tantum  foramine  pertusa  fuerit , licet  ossa  pu- 
bis et  ischii  tota  destructa  a carie  essent;  ita 
alterum  quoque  casum  a pearson  narratum , 
memorat,  ut  eadem  cartilaginum  vis  compro- 
betur : caput  scilicet  ossis  tibiae  in  cavum  de- 
generatum erat  pure  impletum,  sed  nihilomi- 
nus cartilago  articularis  tota  sana. 

De  causis  emollitionis  in  cartilaginibus:  »il  * 
»parait,”  inquit,  »que  la  cause  la  plus  ordi- 
»naire  de  la  chondromalaqie  r6side  dans  le 
«contact  du  pus  6panch6  dans  une  articulation : 

»c’cst  du  moins  ce  que  j’ai  observ6  dans  les 
» rechcrches  que  j’ai  faites  a ce  sujet.  II 


(i))  Traite  d' Anatomie  Pathologique.  Paris  183*3  , 
P*  281  ct  sq. 

»n’est  pas  necessaire  que  ce  pus  soit  acre 
»ou  ichoreux  pour  que  ce  ph6nomene  soit 
» produit ; il  suffit  que  le  contact  entrc  lc  pus 
»ct  lc  cartilago  soit  assez  prolonge.  — J’ai  ren- 
» contr6  moi  meme  plusieurs  fois  dans  les  abces 
))des  articulations,  des  carlilages  rarefies.  — 
»On  ignore*encore  si  c’est  par  suite  d*un  ra- 
))mollissement  muqueux  , par  absorptio n , ou 
»par  toute  autre  causc  que  les  cartilages  s’usent, 
»se  d^truisent  et  disparaissent  dans  Finterieur 
»des  articulations;  mais  il  est  certain , que 
»cette  destruction  s’observe  assez  souvent. 

»Palletta  a vu  sur  un  homme  boiteux  de- 
spuis sa  naissance,  la  cavite  cotyloide  et  la 
»tete  du  femur  changees  en  une  surface  pla- 
»nc,  absolument  privae  de  cartilages.  J’ai 
»remarqu6  plusieurs  fois  cette  meme  disposi- 
»tion;  mais  les  os  6taient  le  siege  d’une  alte- 
»ration  particuliere.  — L’etat  6burne  des  car- 
y>  tilages  est  manifestemcnt  un  effiet  de  1’arthri- 
» tis  : une  fois  produit  il  determine  de  la  rigi- 
))dit6  et  des  douleurs  dans  les  articulations 
» affeclees  et  des  craquemens  dans  leurs  mou- 
» vemens.  On  peut  se  demander  si  celte  ma- 
))ladie  depend  de  1’ossification  des  cartilages 
»ou  de  leur  usure.  L’applalissement  des  emi- 

»nences  ct  des  cavitas  articulaires  me  porte 
»a  croire  a cette  derniere.  — Une  circonstancc 
»encore  digne  d’etre  rapport6e,  c’est  le  facile 
» d6collement  des  cartilages  diarthrodiaux  dans 
» certaines  maladies  et  notamment  dans  les 
» tumeurs  blanches  , accompagn6cs  d’6panche- 
» ment  de  pus  dans  la  cavit6  articulaire.  II 
))semblerait  que  dans  ce  eas  le  cartilage  est 
» attaqu6  par  ses  deux  surfaces , qu’il  est  d’un 
»cot6  ramolli  par  la  matiere  purulente;  tan- 
»dis  que  de  1’autre  il  est  pour  ainsi  dire  re- 
»pouss6  de  l’os.  — Je  presume  (10)  que  l’an- 
»kylose  vraie  comraence  par  1’ankylose  fausse, 
» c’est-a-dire  qu’il  s’etablit  entre  les  surfaces 
»diarthrodiales  des  adherences  celluloso -liga- 
)>menteuses,  qui  finissent  par  s’impr6gner  de 
»phospliate  calcaire.  Loin  de  croire  qu’elle 
» soit  d’abord  d6truite , et  que  ce  n’est  qu’ 
»apres  leur  disparation  qu’  a lieu  le  travail  or- 
» ganique , dont  la  soudure  est  le  dernier  terme.” 
Hactenus  cum  viro  Cl.  lobstein  ipse  univer- 
se consentire  possum , verum  jam  dissentio 
ubi  (11)  haec  addit:  »Les  cartilages  diarthro  • 


(10)  Ibid.  p.  330. 

(11)  lbid.  p.  289. 

ndiaux,  pris  isolement,  nc  paraisscnt  pas  nic- 
))mc  avoir  de  rapports  symphatiques  avec  les 
)>os  qu’ils  encroutent:  aussi  ces  cartilages  peu- 
»vent-ils  etrc  malades  sans  que  les  os  le  soicnt ; 
»c’cst  ce  qu’  a verifle  weinz,el  sur  une  femine 
»goulleuse,  chez,  laquelle  les  carliiages  diar- 
»lhrodiaux  des  articulations  humero- scapulai- 
»rc,  coxo- femorale , ceux  des  genoux  et  des 
» coudes  etaient  ramollis , ou  detruits , ou  chan- 
»g6s  en  tissil  cellulaire.” 

§ 8. 

Vir  Cl.  max.  jos.  cheuus  (12),  inflammatio- 
nem cartilaginum  articularium  adhuc  in  syste- 
mate suo  servavit,  et  cum  primariam,  tum  al- 
teram secundariam  recepit.  Si  consideremus , 
inquit,  cartilagines  in  infantibus  manifesto  va- 
sis instructas  esse , quuinque  praeter  proprias 
observationes,  etiam  eae  desaultii,  bichati,  al- 
bersii  , brodii,  primariam  illarum  partium  af- 
fectionem confirment,  tum  non  possumus  con- 
sentire cum  iis  (rust,  dornero  et  gexdrik),  qui 
negent  cartilagines  inflammari  posse. 


(12)  Leerhoek  der  heelkunde  uit  hei  Huoyduitseh 
door  g.  j.  rooL.  Amat.  1830.  D.  I.  St.  I.  §211-213. 

B.  c.  buodie  (13),  non  solum  vasa  sanguifera 
cartilaginibus  tribuit,  verum  etiam  facultatem 
in  ulcerationem  transeundi.  Ulcerationem  car- 
tilaginum, in  aliis  casibus  a morbo  repetit  in 
parte  aliqua  vicina,  inpriinis  in  membrana 
synoviali,  in  aliis  a primaria  ipsius  cartilaginis 
affectione,  in  aliis  ab  inflammatione  extremi- 
tatis articularis  ossium,  et  in  aliis  demum  a 
peculiari  morbo,  quem  morbum  scrophulosum 
articulorum  nuncupat.  Docet,  cartilaginem  an- 
tequam in  ulcerationem  transeat , in  mollem 
fibrosamque  substantiam  converti ; in  multis  ca- 
sibus , inquit,  cariei  in  capite  ossis  femoris, 
ulceratio  cartilaginis  primaria  est  affectio,  et 
cartilago  acetabuli  prius  ulceratione  corripitur, 
quam  cartilago  capitis  ossis  femoris , licet  non- 
nunquam  utraque  fere  eodem  tempore  corripi- 
antur. Cartilago  semel  ulceratione  correpta, 
morbus  ad  ossa  transit,  ut  haec  in  cariem  in- 
cidant, mole  minuantur,  sed  acetabulum  pro- 
fundius exsculpatur. 

(13)  Palliuloyical  and  xurgical  ohsctvations  on 
thc  diseases  of  ihc  Joihls.  London  1834. 

§ 10. 

Vir  celeberr.  b.  b.  cooper  (14),  cliam  inflam- 
mationem carlilaginum  defendit.  Primario  ta- 
men modo  eas  a vulneratione  tantum  inflam- 
mari docet,  idque  ab  ea  quae  cum  tanta  com- 
motione sit  conjuncta,  ut  a cartilagine  sufferri 
nequeat.  Cartilago,  inquit,  aegre  exinde  con- 
valescit, atque  si  morbus  ab  osse  non  incipiat, 
ulceratio  frequens  est,  sed  suppuratio  rara. 
Ad  principes  sequelas  inflammationis  cartilagi- 
num cum  emollitionein  refert,  tum  tumorem  et 
mutationem  in  gelatinosam  substantiam ; hac 
autem  absorpta,  anchylosin  oriri  docet. 

$ 11. 

Qui  secutus  est  scriptor  de  ulceratione  in  ar- 
ticulis, Vir  doctiss.  c.  aston  key  (15),  secum 
ipse  consentire  non  videtur,  nam  describit  ulce- 
rationem in  cartilaginibus  licet  initio  doceat 


(14)  Surcjical  essaijs , tlie  resuit  of  clinical  ob- 
servat ious  mada  at  Guys  Hospital.  London  1833. 

(15)  Med.  Chir.  Tratuact.  1833,  Volam.  XVllt, 
p;u\s  I.  1833. 

vitam  illis  in  partibus  tam  minimam  esse,  ut 
vis  nervea  in  eas  nihil  aliud  efficiat,  quam  ut 
cum  reliquo  corpore  consentire  queant  ac  con- 
spirare; adjiciens  denique,  in  vehementissimis 
articulorum  inflammationibus  cum  ligamento- 
rum et  membranae  synovialis  degeneratione, 
cartilagines  paulo  tantum  molliores  observari , 
sed  absque  ulla  alia  mutatione.  Habet  ulcera- 
tionem cartilaginum  articularium  sequelam  vel 
acutae  vel  chronicae  inflammationis  in  mem- 
brana synoviali , vel  primariam  ipsius  cartilagi- 
nis affectionem,  vel  demum  morbum  ab  osse 
ad  cartilagines  continuatum. 

Prima  species  quam  frequentissimam  credit, 
non  semper  est  eadem,  sed  vel  indolem  exhi- 
bet acutae  inflammationis  in  chronicum  sta- 
tum jam  transeuntis,  cum  eo  articuli  tumore 
qui  inflammationibus  membranae  synovialis  est 
proprius,  vel  apparet  chronica  cum  parvo  tu- 
more, vel  denique  subacuta.  Quando  post  vul- 
nerationem membranae  synovialis  suppuratio 
in  articulo  oriatur,  tum  superficiem  membra- 
nae synovialis  valde  vasculosam  fieri  ait,  lym- 
phamque plasticam  secerni,  membranae  illi  sa-„ 
tis  arcte  adhaerentem.  Haec  lympha,  inquit, 

mutatur  in  membranam  villis  veluti  obsessam, 
« 

cuius  vasa  fimbriarum  instar  decurrunt.  Dein- 
ceps haec  membrana  cartilaginem  adit  eamque 
obtegit  atque  absorbet,  sine  ulla  ipsius  cartila- 
ginis propria  actione.  Si  pus  defluere  ad  exte- 
riora nequeat,  membrana  illa  etiam  cartilagi- 
nem obtegere  nequit,  neque  tum  cartilago  ab- 
sorbetur. 

Si  absorptio  cartilaginis  ab  osse  exeat,  valde 
evidens  est,  nullas  partes  ab  ipsa  cartilagine 
agi.  Etenim  tunc  inter  os  et  carlilaginem  sub- 
stantia oritur  valde  vasculosa,  qua  absorptio 
perficiatur;  in  hoc  casu  facies  cartilaginis,  quae 
articulum  spectat,  saepe  adhuc  sana  reperitur 
quo  tempore  opposita  et  os  spectans  facies  jam 
valdopere  est  absorpta.  — Denique  vir  lauda- 
tus ad  tertiam  formam  absorptionis  transit,  ad 
eam  sc.  quae  primaria  sit  cartilaginis  affectio ; 
valde  raram  eam  pronuntiat  eamque  compro- 
bare conatur  casu  paucis  descripto,  nulla  ulte- 
riore explicatione  adjecta. 

$ 12. 

‘ Restat,  ut  breviter  observationes  exponam 
quae  a viro  docliss.  iiub.  mato  de  suppuratione 
cartilaginum  articularium  die  V Mari.  18J4  eum 

societate  Medico- Chirurgica,  quae  Londini  flo- 
ret, communicatae  sunt  (16).  Tres  recipit  spe- 
cies suppurationis  in  cartilaginibus,  quas  alii 
medici  commiscere  et  confundere  soleant.  In 
prima , absorptio  cartilaginis  ab  ejus  facie  sy- 
noviali incipit;  glabra  manet  cartilago.  Simul 
inflammatio  observatur  in  membrana  synoviali ; 
absorptio  cito  procedit  et  comitatur  doloribus 
inflammatoriis  et  inflammatione  telae  cellulo- 
sae articulo  vicinae. 

Exitus  in  anchylosin  raro  quidem  occurrit, 
sed  inter  omnes  maxime  optandus.  In  secunda 
specie  suppuratio  cartilaginis  etiam  quidem  ab 
ejus  facie  synoviali  incipit,  sed  faciem  producit 
irregulariter  excavatam  cum  eminentiis  fibrosis 
setosisque  in  ipsa  cartilagine  vel  in  membrana 
synoviali;  os  sanum  est  cum  ea  cartilaginis  fa- 
cie quae  illud  spectat.  — Tertia  species  sedem 
suam  in  utraque  quidem  cartilaginis  facie  ha- 
bet, sed  tamen  maxime  in  os  spectanti  et  co- 
mitem habet  non  solum  inflammationem  mem- 
branae synovialis,  verum  etiam  ossis  vicini  et 
nonnunquam  ipsius  cartilaginis.  Hoc  malum, 


(16)  Lond.  Med.  Gaz.  Vol.  XIV.  Apr.  12.  1834. 

quum  facile  redeat,  aegre  sanatur,  et  singula 
cartilaginis  quae  decedunt  frusta,  novis  inflam- 
matoriis accessibus  continuo  ansam  dant.  — Dif- 
fert ccteroquin  haec  species  a morbo  ossium 
scrophuloso  a brodie  descripto,  quique  originem 
suam  a substantia  spongiosa  ossis  repetit.  — An- 
chylosin  doctiss.  mayo  tum  oriri  docet,  quando 
cartilagine  absorpta  ossa  sibi  agglutinantur,  vel 
quando  duae  ex  parte  ulceratae  facies  cartila- 
gineae, vel  denique  una  facies  cartilaginea  ex- 
ulcerata, et  una  facies  ossea  cartilagine  jam 
privata , secum  invicem  concrescant.  Universe 
autem  quaevis  anchylosis  eo  fit,  quod  primo 
lympha  coagulabilis  exsudatur  partium  unioni 
jam  destinata,  sed  haec  in  organicam  substan- 
tiam mutata  ex  attactu  cum  ossea  substantia, 
serius  ipsa  ossescit. 


$ 13. 

/ 

Hactenus  igitur  singulas  sententias  diversorum 
medicorum  maximi  nominis  quantum  in  me  e- 
rat,  breviter  exposui,  jamque  ex  iis  quae  alla- 
ta sunt,  elucescit  multum  abesse,  ut  omnes  con- 
sentiant. Saepe  profecto  adeo  contrariae  sunt 
sententiae,  ut,  quod  alii  se  observasse  credant, 

ab  aliis  omnino  negetur.  Notatu  dignum  est, 
quod  ceteroquin  non  raro  contigisse  ex  medi- 
cinae historia  discitur , cognitiones  sc.  quae  ex 
accuratissimis  observationibus  experimentisque 
profluant,  solis  theoreticis  contemplationibus 
saepe  evulsas  et  perfractas  fuisse.  Hoc  certe  de 
argumento , de  quo  in  hac  dissertatione  sermo 
est,  totum  valet.  Nam  licet  jam  anno  1798 
dorneri  experimenta  essent  capta,  quibus  satis 
et  luculenter  constaret  cartilagines  certe  articu- 
lares inflammatione  corripi  haud  posse,  nihi- 
lominus tamen  huic  morbo  suus  manebat  locus 
in  systematibus  nosologicis. 

Jam  supra  rationes  tradidi  quibus  non  solum 
inflammatio,  sed  etiam  quaevis  irritatio  in  car- 
tilaginibus certe  articularibus  per  avTovQyictv 
harum  partium  valde  improbabilis  fieret.  Sed 
fortasse  dicat  quispiam,  licet  in  sano  statu, 
in  iis  cartilaginibus  nec  sensus  ullus  sit , 
nec  vasa  sanguifera , ex  morbo  tamen  forsan 
et  nervos  et  vasa  in  cartilaginibus  formari. 
Sunt  insuper  in  arthrocacis  plures  degenerationes 
observatae , quibus  saepe  ulcerationis  nomen 
impertiebatur , et  constat  nullam  ulceratio- 
nem sine  inflammatione  occurrere.  Quod  ad 
primum  argumentum  attinet,  negare  ipse  qui- 

dem  nequeo,  quin  natura  in  partibus  vasis  de- 
stitutis vasa  possit  producere,  verum  hoc  nego, 
unquam  ad  hoc  tempus  usque  tale  quid  in  ulla 
parte  corporis  vasis  per  se  destituta , v.  c.  in 
unguibus  vel  in  epidermide,  observatum  esse. 

Mutationes  plures  quidem  in  cartilaginibus 
articularibus  observatae  sunt,  easque  continuo 
etiam  exponere  conabor , verum  multum  abest , 
ut  propter  eas  mutationes  crederem,  cartilagi- 
nes articulorum  inflammationi  obnoxias  esse  vel 
aliis  ejusmodi  mutationibus , quarum  causa  in 
ipsa  cartilagine  sit  posita.  Ni  fallor  non  diffi- 
cile erit  demonstratu  ex  experimentis,  quae  cum 
viro  cl.  sebastian  in  vivis  animalibus  inprimis 
in  capris  ceperim , omnes  quae  hactenus  obser- 
vatae sint  mutationes  in  cartilaginibus,  de  qui- 
bus sermo  est,  eas  omnes  sine  activa  cartilagi- 
nis actione  contingere. 

§ 14. 

Antequam  vero  ad  explicationem  transeam , 
mutationum  in  cartilaginibus  observatarum,  non 
inutile  duxi  primo  experimentum  enarrare  quod 
cepimus , ut  constaret , num  in  cartilagine  pa- 
riter ac  in  reliquis  plurimis  corporis  animalis 

organis  perpetua  materiae  commutatio  nec  ne, 
probabiliter  obtineat.  — In  capra  articulus  genu 
transversa  plaga  tam  magna  incidebatur , ut 
cartilagineos  ossis  femoris  condylos  pariter  ac 
nonnulla  membranae  synovialis  loca  atramento 
nigro  possemus  tingere.  Penetrabat  nigrities  su- 
bito in  cartilaginem , neque  abstergi  amplius 
poterat.  Oris  vulneris  per  suturas  conjunctis 
animal  sibi  relinquebatur.  Quatuor  post  dies 
in  primo  hoc  experimento,  et  octo  dies  post 
alterum  ejusmodi,  quum  necata  capra  fuisset 
articulus  explorabatur.  Adhuc  aderat  nigrities 
in  cartilagine,  tota  quidem  neque  pallidior.  In 
membrana  synoviali  autem  nihil  de  atramento 
cernebatur. 

Quum  atramentum  fere  subito  in  cartilaginem 
penetrasset,  haec  velocitas  a vitali  ipsius  facul- 
tate pendere  forsan  potuit.  Quod  ut  cognosce- 
retur, frustum  mortuum  cartilaginis  atramento 
tinximus,  sed  eventus  idem  erat,  nam  aeque 
cito  ac  a viva  cartilagine,  atramentum  adeo  re- 
cipiebatur, ut  abstergi  iterum  non  posset. 

§ 15. 

Quam  immunis  articulorum  cartilago  ab  in- 

flammatione  sit , in  sequentibus  experimentis 
observavimus. 

In  ove,  tibiae  os  cx  articulo  cum  femore  cx 
legibus  artis  excidebatur,  vulnusque  post  exarti- 
culationem, ut  decet,  curabatur.  Nono  post  ex- 
articulationem die,  animale  necato,  cartilago  in 
condylis  ossis  femoris  nullo  modo  mutata  erat , 
licet  membrana  synovialis  tota  inflammata  esset 
et  lympha  plastica  obtecta.  — In  capra  eandem 
operationem  instituimus,  eo  tantum  discrimine 
quod  facta  exarticulatione,  ex  carlilagine  con- 
dylorum horizontali  plaga  nonnulla  frusta  exci- 
derentur, aliis  locis  fere  ad  os  usque,  aliis  su- 
perficialia magis  frusta.  In  exploratione,  quarto 
post  operationem  die,  cartilago  mutata  non  erat. 
Iis  tamen  locis,  quo  crassius  cartilaginis  frus- 
tum excisum  fuerat,  nonnulla  vasa  in  osse  sub- 
jecto pellucebant.  Membrana  synovialis  lympha 
plastica  obtecta  erat. 

In  altera  capra  tibia  eodem  modo  ac  in  pri- 
oribus experimentis  excidebatur  ex  articulo  genu, 
verum  ut  cognosceretur , annon  tum  visibilis  in 
cartilagine  inflammatio  oriretur,  si  cartilago  ipsa 
diutius  aeri  externo  exposita  maneret,  vulnus 
ipsis  vasis  quidem  ligatis  , sibi  relinquebatur 
nudum.  Attamen  bestia  femur  adeo  sursum  ad 

inguen  trahebat,  ut  nihil  dignosci  singulis  die- 
bus posset.  Occidebatur  die  sexto  post  opera- 
tionem ; condyli  cum  cute  tum  lympha  plas- 
tica obtecti  erant,  cartilaginis  colore  naturali 
non  mutato.  Quo  loco  membrana  synovialis 
condylis  inserta  videtur,  ipsa  valde  rubra  erat, 
vasis  subtilissimis  et  permultis  plena.  Nullum 
vas  erat  in  ipsa  cartilagine,  membrana  synoviali 
lympha  plastica  obtecta.  — Quum  igitur  non 
contigisset  ut  videremus  id  quod  voluimus,  in 
tertia  capra  idem  experimentum  instituebatur , 
cura  tamen  habita , ne  ossis  femoris  condyli 
denudati , cute  vel  carne  possent  obtegi , sed 
cartilago  perpetuo  aeri  esset  exposita.  Decimo 
post  operationem  die,  capra  occidebatur:  Car- 
tilago condylorum  nuda  conspiciebatur , nulla 
substantia  obtecta;  ejus  color  tamen  erat  ex 
albo-flavus;  ad  latera  papillae  carneae  pure  ob- 
tectae et  multae  aderant,  partim  ex  membrana 
synoviali , partim  ex  carne  ipsa  ejusquc  tela 
cellulosa  propullulantes.  Nunc  in  arteriam  cru- 
ralem hydrargyro  immisso,  permulta  vasa  im- 
plebantur tum  in  partibus  mollibus,  tum  in  ipso 
quidem  osse  ejusque  extremitate  articulari , uti 
ex  ossis  sectione  deinceps  instituta  patuit , sed 
m cartilaginem  ipsam  nullus  hydrargyri  globu- 

Ius  penetrabat.  — Jamque  osse  femoris  secun- 
dum ejus  diametrum  longitudinalem  serra  di- 
viso fere  usque  ad  cartilaginem,  ita,  ut  extre- 
ma pars  extremitatis  articularis  cum  cartilagine 
non  serra,  sed  frangendo  divideretur,  pars  in- 
terna cartilaginis  et  extremitatis  osseae  optime 
patebat:  cartilago  nullo  modo  mutata  erat  in 
intima  sua  substantia,  nec  rubra , nec  flava. 
In  osse  autem , ubi  cartilaginem  attingit,  multa 
erant  vascula  sanguine  plena. 

§ 16. 

Ex  his  experimentis  consequens  est  ut  statua- 
mus, 1°.  exarticulationem  ex  artis  regulis  fac- 
tam , nullam  vim  noxiam  in  cartilaginem  quae 
supersit  exserere , 2°.  in  cartilagine  cultro  vul- 
nerata , nulla  visibilia  inflammationis  signa  ori- 
ri, etiamsi  in  membrana  synoviali  evidens  in- 
flammatio sit,  3°.  illa  signa  in  cartilagine  etiam 
tum  non  oriri,  si  cartilago  diutius  aeri  fuerit 
exposita,  4°.  nimium  esse  metum  eorum,  qui 
in  excidendis  articulis,  nihil  magis  curent,  quam 
ut  cartilago  , quae  restat,  non  vulneretur. 

Denique  mihi  persuasum  est,  eam  esse  carti- 
laginis articularis  naturam  , ui  inflammari  om- 


nino  non  possit.  Quae  sententia  eo  probabilior 
videbitur,  si  jam  probavero , mutationes  omnes, 
quae  in  cartilaginibus  articulorum  observentur , 
prompte  explicari  posse,  sine  inflammatione  in 
cartilagine  ipsa  exstanti.  — Ilinc  non  rari 
casus  sunt  tumoris  albi  genu , in  quibus  carti- 
lagines articulares  naturalem  formam  suam  ser- 
vaverint mediae  in  partibus  inflammatis. 

Chassaignac,  inquit  forget,  »a  fait  voir  une 
»tumeur  blanche  du  genou,  dans  laquelle  les 
» cartilages  articulaires  m^caniquement  detruits 
»conservaient  leur  aspect  naturel  inorganique, 
»au  sein  des  tissus  enflamm6s”  (17).  Ita  quoque 
doctiss.  nelaton  societati  anatomicae  quae  Pa- 
risiis floret,  partem  inferiorem  ostendit  ossis 
femoris  ex  infante  tumore  albo  correpto.  Car- 
tilago, quae  supererat,  album  etiam  referebat 
colorem,  sed  membrana  obtecta  erat  granulosa 
crassa  (18);  ut  alias  ejusmodi  observationes  ta- 
ceam. 


(17)  Archioes  generales  de  Medecinc.  Fevricr  1834. 

(18)  Conf.  schmidt,  Jahrbuclier  der  in-  und  avs- 
landischcn  gesammfen  Medicin.  Leipzuj  1835,  n”. 
12  . p.  375, 


His  expositis  supcrest,  ut  singulas  quae  in 
cartilaginibus  articulorum  observentur  mutatio- 
nes , explicemus.  Incipiamus  a eoioris  muta- 
tione. 

In  articulis  inflammatis  cum  suppuratione  non 
raro  accidit,  ut  cartilaginis  colorem  totum  mu- 
tatum videamus , eamque  omni  pelluciditate 
carentem.  Etenim  tum  non  ut  in  sano  statu 
colorem  habent  ex  albo-coeruleum , nec  sunt 
semipellucidae , sed  saepe  opacae  apparent, 
turbidae , albae  vel  ex-albo  flavescentes  fere 
sine  splendore.  Ita  saepe  cernuntur  in  cada- 
veribus hominum  ex  tumore  albo  defunctorum , 
vel  in  membris  ob  eum  morbum  amputatis ; 
ita  etiam  in  animalibus,  post  vulnera  in  arti- 
culos penetrantia.  Exstirpavit  Vir  Clar.  sebas- 
tian,  die  x Decembris  anno  1835,  in  capra  ti- 
biam ex  articulo  genu.  Ut  aer  cartilaginem 
magis  stimularet,  vulnus  non  alligabatur.  Die 
vigesimo  secundo  post  operationem , animale 
necato , exploravit  articulum.  Condyli  cute  erant 
obtecti.  Membrana  synovialis  ubique  tumebat 
eratque  tota  cruenta , ut  singula  vasa  nullo  modo 
dignosci  possent.  Ejus  facies  interna  insuper 


villosa  erat  ct  pure  oLleela.  Cartilagines  con- 
dylorum ossis  femoris  turbidae  erant,  ex  aibo- 
llavae , non  pellucidae,  molliores,  Sed  sine  omni 
rubore  vasisque  omnibus. 

Oritur  quaestio,  num  ejusmodi  coloris  mutatio 
in  cartilaginibus  signum  certum  et  sufficiens  in- 
ilammationis  habenda  sit,  nec  ne.  Certa  habenda 
non  est ; nec  dubito  quin  omnes  mecum  consen- 
suri sint.  Potest  iste  color  in  mortua  etiam 
cartilagine  produci.  Vir  Clar.  sebastian  frus- 
tum cartilaginis  articularis  ex  albo-coeru- 
leum  et  diaphanum  immisit  in  canalem  fistu- 
losum pure  repletum  puellae  tumore  albo-cor- 
reptae.  Post  septem  dies  illud  frustum  non 
solum  omnem  pelluciditatem  amiserat,  et  ex 
albo-flavum  factum  fuerat , sed  adeo  etiam  re- 
solutum, ut  dimidia  tantummodo  pars  ejus  su- 
peresset.  Nihil  igitur  probabilius  est,  quam 
ut  illa  mutatio  coloris,  ab  ipso  pure  pendeal, 
quod  a cartilagine  sorbeatur.  Neque  potest  pro 
signo  inflammationis  in  ipsa  cartilagine  accipi. 

$ 18. 

Altera  mutatio  carlilaginum  nunc  exponenda  , 
quae  saepe  pro  signo  inflammationis  liabeba- 

tur , ca  est , cui  vulgo  nomen  ulcerationis  tri- 
buitur, quaeque  in  eo  est,  quod  ipsae  evanes- 
cant et  os  denudetur,  sive  adsit  pus  in  arti- 
culo, sive  desit. 

Multae  ejusmodi  observationes  apud  medicos 
leguntur  et  quis  similes  non  fecerit ! Interiin 
ut  rationes  magis  constarent , cum  Viro  Cl.  se- 
bastian,  sequens  feci  experimentum.  In  capra 
per  transversam  plagam  articulus  genu  adeo 
aperiebatur , ut  ex  cartilagine  condylorum  ossis 
femoris  frustum  aliquod  excidi  posset,  quo  facto 
per  suturas  fasciamque  alligabatur  vulnus.  Ani- 
male post  duos  menses  occiso , cavum  articuli 
multo  crasso  pure  impletum  conspiciebatur , 
membrana  synoviali  villosa  et  subrubida.  Pars 
cartilaginis  unum  pollicem  magna  evanuerat,  ut 
os  subjectum  nudum  pateret.  Quae  supererat  car- 
tilago ex  albo  erat  liava  mollisque.  Jam  quaeren- 
dum est , num  illa  destructio  cartilaginis  pro  ul- 
ceratione vera  haberi  possit?  haberi  non  posse 
ipse  arbitror , nam  in  superstite  cartilagine 
nullus  rubor  vel  tumor  neque  ulla  vasa  cerne- 
bantur. Accedit,  quod  illa  conditio  cartilaginis 
co  minus  ad  effectus  inflammationis  cartilagi- 
num , scilicet  ad  ulcerationem  referenda  sit , 
quod  ipsa  ut  dixi  etiam  absque  pure  in  arti- 

culo  observetur , licet  tum  quidem , ut  obser- 
vavit Promotor  Cl.,  superstes  cartilago  saepe  na- 
turalem suum  colorem  exhibeat.  Sed  si  ita  res 
se  habeat,  unde  tunc  illa  destructio  cartilagi- 
nis, et  quaenam  causa  est  extra  cartilaginem 
locata , quae  illam  efficiat. 

$ 19. 

Duae  exstant  causae,  quibus  cartilago  arti- 
culorum evanescere  potest , ut  duae  etiam  sunt 
illius  destructionis  species.  Destructio  scilicet 
vel  a cavo  articuli  versus  os  procedit , vel  a 
facie  cartilaginis  os  spectanti  ad  faciem  libe- 
ram. In  prima  specie  destructio  humore  lit  ar- 
ticuli cavum  replente  et  adeo  cartilagini  circum- 
fuso. Plerumque  ille  humor  pus  est,  fortasse 
nonnumquam  ex  morbo  mutata  synovia.  A 
pure  optimae  notae  cartilaginem  mortuam  solvi 
posse,  experimentum  docet  in  penultimo  pa- 
ragrapho  narratum , nam  intra  septem  dies , 
pars  dimidia  cartilaginis  unius  fere  pollicis  dia- 
metro in  canalem  fistulosam  immissae  soluta  erat, 
licet  in  singulis  alligationibus  extraheretur  car- 
tilago. Jam  vero,  quum  si  frustum  mortuae 
cartilaginis  a pure  solvi  possit,  idem  in  viva 


etiam  cartilagine  pure  fieri  posse  probabile 
est,  idque  quoniam  cartilago  articulorum  in 
cadavere  nullo  modo  differt  ab  eadem  carti- 
lagine, qualis  in  vivorum  sectionibus  animalium 
se  palam  facit.  Denique  vix  possumus  dubi- 
tare, quin  revera  resolutio  cartilaginis  in  arti- 
culis pure  impletis  ipso  pure  fiat , si  conside- 
remus in  superstite  cartilagine  nullum  ruborem 
cerni,  nullum  tumorem,  nullum  vas  sanguife- 
rum , ex  quibus  in  aliis  partibus  inflammatio- 
nem durante  vita  exstitisse  cognoscimus. 

Vir  Cl.  sebastian  in  praelectionibus  suis  nos 
docuit,  eam  chemicam  cartilaginum  resolutio- 
nem haud  sine  analogia  in  corpore  humano 
esse , nam  epidermidem , ait , simili  modo  in 
instanti  ulcere  ab  humore  destrui , quem  ipsa 
inflammatio  ulcerosa  efficiat ; tum  etiam  lentem 
crystallinam  solvi  testatur , sive  in  cameram 
anteriorem  oculi  propulsa  est,  sive  sua  sede 
relicta , et  capsula  adeo  aperta , ut  humor 
aqueus  ad  lentem  penetrare  posset;  denique 
in  omnibus  ulceribus  ab  humoribus  eorum  plu- 
rimum ad  destructionem  substantiae  animalis 
conferri.  Et  profecto  acris  purulenti  humoris 
natura,  saepe  jam  ex  excoriatione  intclligitur , 
quae  in  locis  cutis  pure  inquinatis  haud  raia 


est.  Ipsae  etiam  lacrymae  in  ophtlialmiis  ean- 
dem saepe  acrem  et  solventem  vim  contra- 
hunt. 

§ 20. 

In  aliis  casibus  destructio  cartilaginis  ab  ejus 
facie  quae  os  spectat , ad  liberam  procedere 
videtur ; in  hoc  casu  igitur  pus  sive  alius  hu- 
mor solventi  vi  praeditus  in  articulo  adest,  sed 
tum  eum  inter  os  et  cartilaginem  exstare  oportet. 
In  universum  ejusmodi  casus  multo  rariores 
sunt , quam  ii , de  quibus  in  priore  paragrapho 
locutus  sum.  Attamen  eos  nonnumquam  oc- 
currere propter  eas  observationes  credo , in 
quibus  cartilago  uno  vel  pluribus  locis  circum- 
scriptis chartae  scriptoriae  instar  tenuis  depre- 
hendebatur, cum  laevi  articulum  spectanti  fa- 
cie, sed  altera  paululum  ab  osse  distante,  ut 
Promotor  Cl.  observavit. 

§ 21. 

In  pluribus  experimentis  quae  cepimus , car- 
tilago mollior  apparebat , idquc  quando  pus  in 
articulo  exstabat , et  una  indicia  destructionis 
scu  absorptionis  in  cartilagine.  Emollitio  scu 

chondromalacia  nuncupari  potest  illa  conditio. 
Docenti  Promotore  ea  semper  observatur  in  ul- 
ceratione sic  dicta  cartilaginis , eamque  derivat 

a solventi  ipsius  effusi  puris  vi  et  facultate. 

% 

§ 22. 

Dornerus  inprimis  testatur  in  nonnullis  ex- 
perimentis cartilaginem  articularem  in  vivis  ani- 
malibus diutius  aeri  expositam,  sensim  in  liga- 
men tosam  substantiam  fuisse  degeneratam.  Ne- 
que desunt  etiam  antiquiores  narrationes  de 
carne  ex  articulis  post  exarticulationes  excres- 
centi. Yerum  secundum  ea  quae  hactenus  al- 
lata sunt , vix  possumus  dubitare , quin  in  om- 
nibus illis  casibus  memorata  substantia  ortum 
suum  duxerit,  cartilagine  jam  sublata,  a vascu- 
losa tela  cellulosa  r quae  inter  os  et  carlilagi- 
nem adesse  videtur,  vel  a vasis  ipsius  ossis. 

$ 23. 

I 

Quod  reliquum  est,  anchylosis,  quae  saepe 
cum  post  chronicas,  tum  post  acutas  articulo- 
rum inflammationes  observatur  , vel  completa 
est,  ut  dicunt,  vel  incompleta.  In  hac  specie 

cartilagines  etiam  supersunt  et  pseudomcmbra- 
nae  a facie  unius  extremitatis  articularis  ple- 
rumque non  ita  ad  eam  alterius  decurrunt,  sed 
potius  ad  membranam  synovialem  docente  Pro- 
mo tore  Cl. : Revera  nonnunquam  pseudomem- 
branas  occurrere  cartilagini  insertas  vir  Cl.  mihi 
demonstravit  in  articulo  genu  ex  homine  an- 
eurysmate arteriae  popliteae  correpto,  quae  ob- 
servatio non  militat  contra  explicatam  senten- 
tiam de  defectu  vasorum  in  cartilagine;  etenim 
eo  explicari  potest,  quod  membrana  synovialis 
lympham  plasticam  secreverat , quae  ob  suam 
agglutinantem  vim  se  locaret  in  cartilaginis  fa- 
cie cavum  articulare  spectanti.  Ita  etiam  pseu- 
domembranae  in  angina  membranacea  tunicae 
mucosae  adhaerent,  sine  vasorum  a membrana 
mucosa  in  pseudomembranam  transitu. 

$ 24. 

In  anchylosi  vera  semper  cartilagines  arti- 
culares desunt.  Ita  Promotor  Cl.  ne  minimam 
quidem  cartilaginis  portionem  reperire  potuit 
in  septem  speciminibus  verae  anchyloseos  in 
articulo  genu , in  totidem  aliis , ubi  sedes 
morbi  in  cubito  erat , in  quatuor  denique  ubi 

acetabulum  et  caput  ossis  femoris  inter  se 
coaluerant.  — In  plurimis  casibus  in  qui- 
bus anchylosis  vera  oritur,  ipsa  post  suppura- 
tionem nascitur  , quando  igitur  ex  iis , quae 
supra  dicta  sunt  probabile  est  credere,  carti- 
laginem jam  solutam  fuisse  et  adeo  extremi- 
tates ossium  articulares  denudatas.  Jam  si 
semel  denudata  sunt  ossa  et  carlilago  evanuit, 
ipsa  eo  loco  coeunt,  ubi  semet  invicem  tan- 
gant , quaemadmodum  etiam  duo  digiti  sibi 
agglutinantur  ex  diutius  protracto  mutuo  at- 
tactu , epidermide  evanescenti.  In  articulo 
genu  res  evidens  est,  ut  demonstravit  Cl.  Pro- 
motor  , nam  ex  septem  illis  speciminibus  verae 
anchylosis  genu , in  sex  condyli  ossis  femoris 
cum  facie  articulari  tibiae  quidem  coaluerant, 
sed  inter  cavitatem , quae  inter  condylos  fe- 
moris est,  et  eminentiam  sic  dictam  mediam 
tibiae , nulla  adhuc  erat  ossea  substantia , sed 
cavum.  Nam  quum  in  omnibus  illis  casibus 
genu  esset  flexum  et  adeo  eminentia  media 
tibiae  recessisset  a cavitate  inter  condylos  ossis 
femoris,  hoc  loco  defuerat  etiam  mutuus  ille 
attactus,  qui  ad  formandam  anchylosin  neces- 
sarius est. 

Aliena  a nostrae  dissertationis  argumento 

quaestio  est , num  si , cartilagine  destructa  , 
ossa  in  mutuo  attactu  sint  , num , inquam , 
tum  inter  ossa  lympha  plastica  deponatur,  ex 
qua  dein  vasa  oriantur  et  ossificatio  intret , an 
utrum  vasa  ab  uno  osse  ad  alterum  continu- 
entur , et  continuo  substantiam  osseam  secer- 
nant. Si  semel  conferbuerunt  ossa , tum  interior 
substantia  spongiosa  est , quae  vero  exterius 
tenui  corticali  crusta  obtegitur.  Animadvertit 
Yir  Cl.  locum , ubi  coiverint  ossa , exterius 
ex  tenuitate  illius  crustae  facile  dignosci  posse. 

§ 25. 

In  nonnullis  casibus  anchylosis  oritur  sine 
manifestis  suppurationis  indiciis,  ex  diu  pro- 
tracta quiete  membrorum,  in  iis  hominibus  qui 
ex  morbis  chronicis  diu  lecto  tenentur.  Po- 
test ni  fallor , haec  anchylosis  cum  sic  dicta 
obliteratione  comparari , quae  in  vasis  oritur , 
in  arteriis  umbilicalibus , in  vena  umbilicali 
etc. , quum  post  partum  illa  vasa  nullum  san- 
guinem amplius  recipiant , et  fungi  munere 
suo  desiverint.  Si  ex  illa  causa  anchylosis 
vcra  oriatur , morbus  ab  extremitate  articulari 
ossium  potest  originem  suam  ducere,  ita  sci- 

licet  ut  nata  in  illa  parte  chronica  inflamma- 
toria conditione , humor  secernatur  qui , post- 
quam cartilaginem  resolverit,  absorbeatur.  Si 
vero  anchylosis  spuria  oriatur,  quae  cetero- 
quin  ex  illa  causa  multo  etiam  frequentior 
est,  tum  ex  diuturna  quiete  secretionem  syno- 
viac  diminui  credo  eo  effectu  ut  membrana 
synovialis  siccescat.  Quae  siccitas  denique  fa- 
cile chronicis  irritationibus  ansam  dare  potest. 


TANTUM. 

EXPLICATIO  iCONIS. 


Pars  inferior  ossis  femoris. 

a.  Cartilago  articularis  vasis  destituta. 

h.  Epiphysis  cartilaginea  vasis  impleta,  abs- 
que microscopio  delineatis. 


c.  Os. 

THESES. 


I. 

Medicina  adhiberi  non  debet , nisi  necessaria . 

II. 

Epidemias  Epizobtiae  vel  comitantur  vel  prae- 
cedunt. ' 


III. 

Stupor  in  febribus  typho  sis } non  oritur  ab 
absorpta  materia  morbosa  in  folliculis  intestino- 
rum secreta. 


IV. 

Cephalaea  3 stupor  y delirium  et  diarrhoea  3 quae 
in  febribus  lyphosis  obvia  sunt , nullam  habent 
rationem  ad  mutationes  3 quae  in  folliculis  ac 
glandulis  intestinalibus  observantur. 

y. 

In  hydrope  cum  obstructione  intestinorum , 
secretio  urinae  magis  promovetur  catharticis 
quam  diureticis. 


VI. 

Cyanosis  derivanda  est  a cordis  vitiis  organi- 
cis , quibus  sanguis  venosus  cum  arterioso  mi- 
scetur. 

VII. 


Errant  qui  omnem  Haematemesin  et  Melaenam 
infanlum  a sanguine  deglutito  ortam  putent. 


VIII. 

Non  concedimus  Cl.  von  froiuep,  buscii,  aliis- 
que 3 qui  prolapsum  funiculum  umbilicalem  > ip- 
sasque  debiles  uteri  contractiones  indicationem 
statuunt  ad  versionem  et  simul  ad  extractionem 
fetus. 

» 

IX. 

Contra  Cl.  baudelocque  aliosque  , cum  Cl. 
saxtorpii  statuimus  3 Forcipem  semper  esse  ap- 
plicandam in  lateribus  pelvis  3 qualiscunque  sit 
positio  faciei  fetalis. 


X. 

Adesse  casus  3 in  quibus  Metrorrhagia  Partum- 
arte  - praematurum  indicat  3 contra  Cl.  buscii  , 
KiLiAif , aliosque  receniiores  defendimus. 


* 

XI 


y>  Quae  medicamenta  non  sanant , ea  ferrum 
» sanat;  quae  ferrum  non  sanat,  ea  ignis  sa- 
y>nat  • quae  vero  ignis  non  sanat,  ea  insana- 
» bilia  reputare  oportet”  (Hippocrates  , Aphor. 
Spur.  N.  VI). 

XI I. 


Lithotomia  praeferenda  est  Lithonthrgpticis. 

